
Republika Hrvatska
Općinski sud u Vinkovcima
Prekršajni odjel 
Vinkovci, Vladimira Nazora 4
                          Broj: Pp Ikp-eu-9/2026-5


U   I M E   R E P U B L I K E   H R V A T S K E
P R E S U D A 

[bookmark: _Hlk233638326]	Općinski sud u Vinkovcima, po sucu  Nadi Mišić  uz sudjelovanje zapisničara Marice Nikolić, u postupku  odlučivanja o zahtjevu nadležnog tijela Kraljevine Nizozemske broj CA-275187240 od 10. veljače 2026. godine za priznanje i izvršenje novčane kazne izrečene odlukom Centraal Justitieel Incassobureau broj: CJIB 8062 5422 7518 7240 od dana 27. kolovoza 2025. godine, dana 30. lipnja 2026. godine

p r e s u d i o    j  e

I   Temeljem čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije N.N. broj 91/10, 81/13, 124/13, 26/15, 102/17, 68/18, 70/19, 141/20, 18/24 – u daljnjem tekstu  - ZPSKS-EU), priznaje se i izvršiti će se pravomoćna odluka Centraal Justitieel Incassobureau broj: CJIB 8062 5422 7518 7240 od dana 27. kolovoza 2025. godine kojom je

Dariju Heli, OIB: 02902102580, rođenom 3.3.1998. godine u Onbekend, s prebivalištem u Ivankovu, Gorjani 112, izrečena novčana kazna u ukupnom  iznosu od 120,00 eura (sto dvadeset eura)

i to

odlukom broj Centraal Justitieel Incassobureau broj: CJIB 8062 5422 7518 7240 od dana 27. kolovoza 2025. godine, pravomoćnom dana 8. listopada 2025. godine, kojom mu je izrečena novčana kazna u iznosu od 120,00 eura, zbog prekršaja iz čl. 2. Zakona o administrativno pravnom održavanju prometnih pravila. 

II  Utvrđuje se da radnja opisana u odluci broj CJIB 8062 5422 7518 7240 od dana 27. kolovoza 2025. godine, pravomoćne dana 8. listopada 2025. godine, sadrži sva bitna obilježja prekršaja iz čl. 59. st. 5. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 145/24) za vozača,  odnosno prekršaj iz čl. 130. st. 4. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 145/24) za pješaka. 

III    Temeljem odredbe čl. 82. st. 1. ZPSKS-EU u svezi sa čl. 34. st. 1. Prekršajnog zakona Dariju Heli novčana kazna u iznosu od 120,00 eura naplatit će se prisilno putem ovlaštene institucije.  

O b r a z l o ž e n j e

1.  Nadležno tijelo Kraljevine Nizozemske, putem Ministarstva pravosuđa, uprave i digitalne transformacije Uprava za europske poslove, međunarodnu i pravosudnu suradnju i sprječavanje korupcije, dostavilo je ovom Sudu zahtjev za priznanje i izvršenje odluke  broj Centraal Justitieel Incassobureau broj: CJIB 8062 5422 7518 7240 od dana 27. kolovoza 2025. godine, kojom je Dario Heli oglašen krivim za počinjenje prekršaja iz čl. 2. Zakona o administrativno pravnom održavanju prometnih pravila, na način da dana 15. srpnja 2025. u 17,00 sati u Roosendaal, Gastelseweg nije se zaustavio pred crvenim svjetlom – uređaj za davanje znakova trobojnim prometnim svjetlima te mu je izrečena novčana kazna u iznosu od 120,00 eura, a koja odluka je postala pravomoćna dana 8. listopada 2025. godine. 
	
2.  Uz zahtjev je priložena i Potvrda iz čl. 4. Okvirne odluke vijeća 2005/214/PUP od 10. veljače 2026. o primjeni načela uzajamnog priznavanja na novčane kazne, kao i odluka Centraal Justitieel Incassobureau broj: CJIB 8062 5422 7518 7240 od dana 27. kolovoza 2025. godine.

3.  Dario Heli pozvan da se očituje na zahtjev za priznanje i izvršenje novčane kazne nadležnog tijela nije se odazvao na ročište dana 9. lipnja 2026., dostava poziva sa adrese Ivankovo, Gorjani 112, na kojoj je isti prijavljen prema podacima JRO MUP RH, vraćena je s naznakom "obaviješten nije podigao pošiljku".

4.   Odredbom čl. 80. ZPSKS-EU propisani su razlozi iz kojih će sud odbiti, odnosno može odbiti zahtjev za priznanje i izvršenje odluke o novčanoj kazni. 

5.   Ovaj Sud je utvrdio da u konkretnom slučaju ne postoji ni jedan od tih razloga. Naime, potvrda iz čl.  87. st. 2. ZPSKS-EU je potpuna, a iz podataka iz te potvrde sud je utvrdio da Darija Heli za isto kažnjivo djelo nije pravomoćno osudio domaći ili sud u drugoj državi članici EU, kao i da novčana kazna po toj odluci nije izvršena. 

6.  Također, ovaj Sud je utvrdio da prekršaj kao kažnjivo djelo za koje je Dario Heli osuđen na novčanu kaznu, temeljem čl. 2. Zakona o administrativno pravnom održavanju prometnih pravila, na način da dana 15. srpnja 2025. u 17,00 sati u Roosendaal, Gastelseweg nije se zaustavio pred crvenim svjetlom – uređaj za davanje znakova trobojnim prometnim svjetlima, predstavlja prekršaj i po čl. 59. st. 5. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 145/24) koji propisuje da će se novčanom kaznom u iznosu u iznosu od 390,00 do 920,00 eura kazniti za prekršaj vozač koji, na mjestu na kojem se promet upravlja uređajem za davanje znakova prometnim svjetlima, ne zaustavi svoje vozilo na znak crvenog svjetla odnosno prekršaj odnosno prekršaj po čl. 130. st. 4. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 145/24), koji propisuje da će se novčanom kaznom u iznosu od 30,00 eura kaznit za prekršaj pješak ako postupi suprotno odredbama ovoga članka, a u stavku 1. istog članka cit propisa propisuje da na obilježenome pješačkom prijelazu na kojem se prometom pješaka upravlja prometnim svjetlima za pješake, odnosno na raskrižju, pješak je dužan postupiti prema tim znakovima. 
7.   Sud je utvrdio da se radi o novčanoj kazni od 120,00 eura, dakle, koja premašuje vrijednost od 70,00 Eura propisan odredbom čl. 80. st. 1. t. 4. ZPSKS-EU.

8.  Osim toga, utvrđeno je da po domaćem pravu tj. temeljem čl. 14. st. 1. Prekršajnog zakona Republike Hrvatske nije nastupila zastara izvršenja ove novčane kazne, obzirom da od izricanja novčane kazne nije protekao rok od tri godine. 

9.  Također, ispunjeni su i ostali zakonski uvjeti za priznanje i izvršenje te novčane kazne, obzirom da je novčana kazna izrečena za djelo koje nije počinjeno na području Republike Hrvatske, već na području Kraljevine Nizozemske, da se ne odnosi na osobu koja na domaćem pravu ne uživa imunitet, niti na osobu kojoj se po domaćem pravu ne bi mogla izreći zbog njezine dobi. 

10.  Osim toga, iz potvrde je utvrđeno da je odluka pravomoćna i izvršna te da novčana kazna nije plaćena. 

11.  Obzirom da je u dostavljenoj potvrdi navedeno da kako zakonodavstvo Kraljevine Nizozemske u ovom slučaju ne predviđa zamjenu neplaćene novčane kazne radom za opće dobro na slobodi, odnosno, kaznom zatvora, temeljem odredbe čl. 82. i 83. ZPSKS-EU nisu primijenjene odredbe o zamjeni  ove novčane kazne. 

12.  	Slijedom navedenog, odlučeno je kao u izreci ove presude.


U Vinkovcima 30. lipnja 2026. 


  Zapisničar									   	 Sudac
Marica Nikolić, v.r.  								     Nada Mišić, v.r. 


	Uputa o pravnom lijeku:
	Protiv ove presude dopuštena je žalba u roku od 8 (osam) dana od dana primitka pismenog otpravka istog. Žalba se podnosi ovom Sudu u 2 (dva) istovjetna primjerka, a odluku o njoj donosi  Visoki prekršajni sudu Republike  Hrvatske. 	

Dostaviti:
1. Dario Heli, Ivankovo, Gorjani 112
2. Općinsko državno odvjetništvo u Vinkovcima
3. Ministarstvo pravosuđa, uprave i digitalne transformacije, po pravomoćnosti
nadležno tijelo Kraljevine Nizozemske, po pravomoćnosti
      4. spis

						Za točnost otpravka – ovlašteni službenik
							  	Smilja Majstorović

